བོད་མི་རིགས་ནི་སྟོབས་ཤུགས་གང་འདྲ་ཞིག་ལ་བརྟེན་ནས་འཛམ་གླིང་ཡང་རྩེའམ་ཆེས་གདུག་རྩུབ་ཆེ་བའི་རང་བྱུང་ཁོར་ཡུག་འདི་འདྲ་ནང་དུ་འཚོ་གནས་བྱེད་ཐུབ་བྱུང་བ་རེད་ཅེ་ན།ངེས་ལྡན་གྱི་ཁོར་ཡུག་འདིས་བསམ་བློ་ཡངས་ཤིང་ཁོག་རྒྱ་ཆེ་བའི་དམིགས་བསལ་གྱི་གཤིས་བཟང་འདི་ལྡན་དུ་བཅུག་པ་མ་ཟད།ནང་བསྟན་ཆོས་ལུགས་ཀྱང་བོད་མིའི་ཚེ་སྲོག་མངགས་བཅོལ་དང་བློ་སེམས་བརྟེན་སའི་གཞི་ཞིག་ཏུ་གྱུར་འདུགནང་བསྟན་ཆོས་ལུགས་ཀྱིས་མཐོ་སྒང་ཁ་བའི་ལྗོངས་སུ་ལྷག་པར་ལྐོག་གྱུར་དང་དམིགས་བསལ་གྱི་སེང་རས་ཞིག་གཡོགས་ཡོད་པས།མི་སུ་ཞིག་ཡིན་རུང་ཐོག་མར་བོད་ཁུལ་དུ་ཐོན་མ་ཐག་ག་ས་གང་དུ་ཁྱབ་པའི་ནང་བསྟན་ཆོས་ལུགས་ཀྱི་བསང་ངད་དེ་ཚོར་ཐུབ་པ་མ་ཟད།ཐོག་མར་དེའི་མིག་ལམ་དུ་ཤར་བ་ནི་རླུང་གིས་ལྷབ་ལྷུབ་ཏུ་སྐྱོད་པའི་དར་ལྕོག་ཡིན་སྲིད་ལ།རྒྱང་ནས་སྣོམ་ཚོར་ཐུབ་པ་ནི་དགོན་པ་དང་སྡེ་མགོའི་བསང་ཁྲིའི་སྟེང་དུ་ནམ་ཡང་རྒྱུན་ཆད་མེད་པར་ལྷོག་ལྷོག་ཏུ་འཐུལ་བའི་བསང་དུ་ཡིན་ངེས།